JohanHeinsen/ENO huggingface dataset:
Odense Adresse-Contoirs Efterretninger, 1823-12-30
Nederlandene. J Fremtiden vil Man nu ogsaa befordre Brevposten her til Lands ved Dampbaade, og Rotterdam er alt oprettet et Aktie=Selskab for Dampseiladsen, Frankerig. Faderen til den unge Honein, som blev skudt af Skildvagten ved Jndtoget, er af Hs. Majestæt tillagt en aarlig Pension af 1000 Fr., som hans Kone og efter hans Død skal beholde.
Odense Adresse-Contoirs Efterretninger, 1823-12-30
En Doctor har udgivet et Skrift, hvori han vil bevise, den henrettede Dr. Castaings Uskyldighed, da intet af alle de Symptomer, som ere en følge af vegetabilsk Gift have yttret sig paa den afdøde August Ballet. - Kun Skade, at disse Oplysninger - om de ere grundede - komme bag efter, I Paris opholder sig for Tiden en Ungarer ved NavnLeist, som, skjøndt han kun er 11 Aar gammel, gielder for en af de første Pianospillere, og allerede ved sine Kompasitioner kan sættes i Klasse med Mozart.
Odense Adresse-Contoirs Efterretninger, 1823-12-30
Den ansvarlige Udgiver af Konstitutionel, Hr. Rousseau, er død i sit Fængsel i Dion og saaledes undgaaet videre Tiltale.
Odense Adresse-Contoirs Efterretninger, 1823-12-30
Da Hertugen af Angouleme reiste igjennem Staden af samme Navn lod han Søekadetterne komme for sig, og holdt en saa rørende Tale til Formanden for det af disse forleden stiftede Mytterie, at han med Angerens Taarer, kastede sig for Hs. K. Høiheds Fødder.
Odense Adresse-Contoirs Efterretninger, 1823-12-30
En Skræder ved Navn Lecouffe i Paris er med sin Moder sen forstokket Qvinde) nylig dømt fra Livet for et Mord paa en 80 aarig Kone. De have imidlertid Begge appelleret.
Odense Adresse-Contoirs Efterretninger, 1823-12-30
Tydskland. Den Stuttgardter Hoftidende har en vidtløftig Artikel imod nogle foregivne Altstykkers Meddelelse i det Pariser Blad Konstitutionel, hvoriblandt en Note fra Fyrst Metternich til den østerrigske Gesandt i Stuttgardt og en Depesche fra den Würtembergske Udenrigsminister til den Kongelige Gesandt i Wien. Uden at nægte deres Ægthed, gaaer det Hele ud paa at vise, hvor uværdigt og stridende imod den Enighed, som, selv ved forskjellig Anskuelse, bør herske imellem monarkiske Regjeringer indbyrdes, det vilde være, om en Regjering nogensinde kunde forglemme sig selv i den Grad at nedlade sig til hemmelige Angreb i offentlige Dagblade, ved enkelte af deres Forbindelse udrevne Artstykker.
Odense Adresse-Contoirs Efterretninger, 1823-12-30
J Storhertugdømmet Sachsen Weimar er nu indført den priselige Skik, at omstreifende Prøveryttere, der ere at betragte som skadelige Vandbier for Handelstanden, maae betale en passende Nærigsskat.
Odense Adresse-Contoirs Efterretninger, 1823-12-30
Paa Landdagen i Darmstadt er blandt mere talt et fyndigt Ord om de unaturlige Byrder, hvormed Handel og Jndustrie næsten overalt trykkes. Den indenrigske Told i Tydskland paa tydske Produkter blev af Hr. v. Gager stemplet som guretfærdig, upolitisk, umoralsk og ukristelig.
Odense Adresse-Contoirs Efterretninger, 1823-12-30
Elben ved Hamborg er alt saa fuldt af Driviis, at Skibe ikke meere kunne afseile.
Odense Adresse-Contoirs Efterretninger, 1823-12-30
Den 14d. feiredes Grevskaberne Oldenburgs og Delmenhorsts Afstaaelse til det regjerende Fyrstehuus for 50 Aar sident.
Odense Adresse-Contoirs Efterretninger, 1823-12-30
J den sidstmeldte Stemmegivning i de holsteenske Anliggender holdt Baden for, at der ikke burde tages Hensyn til den nye Jndstilling, aldenstund det vilde være upassende for de høie Forbundsregjeringer, at indlade sig i formelig Pennestrid med Private, hvorved efterhaanden vilde indføres en Procedure, som sikkert ikke laae i de tydske Forbundsstifteres Plange.
Odense Adresse-Contoirs Efterretninger, 1823-12-30
Den Frankfurter Journal erklærer det af de Pariser liberale Blade udspredte Rygte om Hertuginden af AnhaltBernburgs voldsomme Endeligt for ganske opdigtet, med Tilføiende: at Hertuginden slet ikke har forladt Hanau, og heller ikke holdes indspærret, da Man søger at forbinde de Forholdsregler, hendes ulykkelige Tilstand udkræver, med den hendes høie Stand tilkommende Agtelse.
Odense Adresse-Contoirs Efterretninger, 1823-12-30
Sverrig. J Alm. Journal har en Jndsender hævet Røsten imod den overhaandtagende Brændeviinsdrikken. Han undrer sig over, at Nationens oplyste Repræsentantere paa nærværende Rigsdag intet Forsøg have gjort paa at sætte en Dæmning for denne Syndflod, som truen med at opsluge hele Nationen. Ved alle grundede Klageover Jnqvisitionen paastaaer Forfatteren, at naar Spanien, har eet Jnqvisitions=Offer, har Sverrig hundrede Brændeviins-Offerelensnurrig Sammenligning!) og beregner, at naar Man blot antager tree Snapser for hver Mandsperson om Dagen, behøver en Familie og Aaret en halv Gang saa meget til Brændeviin som til Brød!
Odense Adresse-Contoirs Efterretninger, 1823-12-30
Rigsdagens Slutning er nu berammet til den 22 d. M. Den spanske Koureer de Miera er nu først over Peters, borg ankommen til Stokholm med den officielle Anmeldelse, om Hs. Katholske Majestæts Befrielse, og afreiste den 11 d. atter med Hoffets Svar til Kjøbenhavn. For den spanske Gesandt i Stokholm medbragte han ingen Skrivelse.
Odense Adresse-Contoirs Efterretninger, 1823-12-30
J Landskabet Norrland skal et høit Bjerg have begyndt at udspye Røg.
Odense Adresse-Contoirs Efterretninger, 1823-12-30
Schweitz. Præsten Johan Ludvig Meyer har udgivet en historisk Beretning om de fanatiske Rædselseener i Wildenspuch, med et Anhang af den kraftfulde Tale, Præsten Hr. Cramer ifølge Dommen holdt den 11 Decbr. til de elleverreligiøse Sværmere, hvori han med Varme opfordrer til at betænke de usalige Følger af Sekteeraanden, og til Slutning udbryder saaledes: "Nagende paa Statens og Kirkens ædleste Liv og haabefulde Blomster indpuster Seltevæsenet sin Gift. Under hvilket Navn og i hvad Skib kelse den end optræder, er dens Grundstof dog i alle Tilfælde geistlig Stolthed og Ufornuft.
Odense Adresse-Contoirs Efterretninger, 1823-12-30
Østerrig. Fyrst Metternich er atter nylig beæret med et Besøg af Keiseren selv, og endskjøndt Lægerne have forbudt ham at vove sig ud, bedrer det sig daglig med hans Helbred, hvorover de urimeligste Rygter ere udspredte, om hvis Ugrund Jagttageren forsikrer, at Enhver, som har Leilighed til at komme den høifortjente Statsmand nær, selv kan faae Troen i Hænderne.
Odense Adresse-Contoirs Efterretninger, 1823-12-30
En pensioneret Generalmajor i Wien styrtede sig den 11 d. i Tungsind fra en Bastion ned i Stadsgraven og døde nogle Timer efter.
Odense Adresse-Contoirs Efterretninger, 1823-12-30
Den 11 d. overleverede den Kongel. spanske Minister, Grev v. Casaflore; Hs. Majestæt Keiseren sit Kreditiv.
Odense Adresse-Contoirs Efterretninger, 1823-12-30
J Wien er den berømte Komponist Preindl ved Døden afgaaet.
Odense Adresse-Contoirs Efterretninger, 1823-12-30
Jtalien. J Rom sporede Man den 4de en svag Jordrystelse, som dog ingen Skade gjorde.
Odense Adresse-Contoirs Efterretninger, 1823-12-30
Jfølge Offentlige Blade fra Messina har den sidste Oversvømmelse der i Egnen anrettet større Ulykke end Jordskjælvet 1783. Det var med stor Nød, at General Rotten, ved Foreviisning af et Pas fra Marskal Moncey, tillodes at komme i Land ved Genua, hvorimod det blev strængt forbuden at lade ham komme ind i Staden; men han maatte uden Ophold tiltræde Reisen til Schweitz. Tomhændet har han imidlertid ikke været, hvis det er sandt, at han førte Vexler med sig for 450,000 Piastre.
Odense Adresse-Contoirs Efterretninger, 1823-12-30
Kardinal Consalvi skal hos Thorvaldsen have bestil et Gravminde for den afdøde Pave.
Odense Adresse-Contoirs Efterretninger, 1823-12-30
Kronprindsen af Bayern er afreist fra Rom til Neapel.
Odense Adresse-Contoirs Efterretninger, 1823-12-30
Tyrkiet. Breve fra Smyrna, Marseille a. snakke atter frem og tilbage om et nyt Jndfald af Tyrkerne i Livadien, efterat to græske Divisioner med betydeligt Tab vare tilbagedrevne. Under Dødsstraf skulde det være de tyrkiske Tropper forbudet at forlade Hæren, da Man maatte benytte de Vantroendes hjelpeløse Forfatning, for reent at ødelægge dem.
Odense Adresse-Contoirs Efterretninger, 1823-12-30
Maurocordato skildres som den eneste Mand, der er istand til at udføre Grækernes Sag. Tropperne under Odysseus kunne i Nødsfald ligesom Morcoterne leve af Markens Urter, og have desuden et Fortrin for Tyrkerne i deres rappe Fødder, da ingen Hest er istand til at følge dem. Odyssens selv er bekjendt som en overordentlig Løber.
Odense Adresse-Contoirs Efterretninger, 1823-12-30
Preussen. J Breslau har nylig en Kjøbmand med Kone og 4 Døttre samt en Læge, alle af den Mosaiske Troesbekiendelse, ladet sig døbe. Man skulde ikke troe, at Engellænderne behøvede at prange med laante Fjær paa Jndustriens Gebeet. Jmidlertid advarer Handelsministeriet Publikum for et Bedrageries af dette Slags, bestaaende i at de Engelske Bomuldsfabrikanter efterligne de schlesiske Lærreder, og forat gjøre det fuldstændigt, indpakke og mærke dem i alle Dele som schlesiske Fabrikata.
Odense Adresse-Contoirs Efterretninger, 1823-12-30
Fædrelandet. Lovgivning. 17 Decbr. 1823. Plakat, hvorved, til Nedsættelse af de Bekostninger, som efter Sportelreglementet ere forbundne med Erhvervelsen af de Beviser, som maae tilveiebringes for Tilstrækkeligheden af det Panter, der stilles for Umyndiges eller andre under offentlig Bestyrelse værende Midler, samt for at ophæve den Ulighed, der for Tiden findes mellem de i saa Henseende gieldende almindelige Forskrifter, og de Regler, som gielde for enkelte Steder, saavel for Kjøbstæderne udenfor Kjøbenhavn, som for Landet fastsættes de i Fremtiden gjeldende Kjøbenhavn den 26 Decbr. For at høitideligholde Hs. Maj. Keiseren af Ruslands Fødselsdag, som faldt paa Juleaftenen den 24 dennes, havde Allerhøistsammes herværende overordentlige Gesandt og befuldmægtigede Minister, Baron v. Nicolay, til Tirsdagen den 23de foranstaltet en Fest, hvortil D. Maj. Kongen og Dronningen, D. K. H. Prindsesserne og de øvrige Prindser og Prindsesser af det Kongel. Huus, vare indbudne. Hs. Maj. Dronningen, der ikke bliver sildig tilstæde ved Baller og andre Forsamlinger ved Hoffet, indfandt sig ikke. Ved Hs. Maj. Kongens Ankomst tog Festen sin Begyndelse. Noget efter Kl. 11 førte Hs. Majestæt sin ynste Datter, Hs. K. H. Prindsesse Wilhelmine, fra Ballet, og senere samledes Selskabet i de indre Værelser til Souper. Her udbragte Hs. H. Prinds Christian Keiserens Skaal, hvorpaa Gesandten, Baron v. Nicolay, udbragte Kongens Skaal. Festen var i det Hele ligesaa glimrende som smagfuld. Gesandtskabs=Hotellet, udvendig oplyst med Jldpyramider, var over Indgangen prydet med det Russisk Keiserlige Vaaben i Transparent, og paa Trappegangen oplyst med farvede Lamper, ophængte i Guirlander mellem Orangerie. Det talrigt tilstædeværende Selskab udmærkede sig ved levende Deeltagelse i en Høitidelighed, hvis Anledning forenede Alles Ønsker for det bestandige Velgaaende af den ophøiede Monark, der lige saa meget henvender sin velgjørende Jdræt paa Verdens Fred som paa sit eget Folks Lykke.
Odense Adresse-Contoirs Efterretninger, 1823-12-30
Skibs- og Handels-Efterretninger. Ved Helsingøer har Man været beskjæftiget med at bjerge og hjelpe af de der strandede Skibe hvad der var muligt. Af Skibet Henriette er saaledes bjerget 1400 Sække Kaffe og cirka 1000 Huder; Skibet Haabet er for 1000 Rbd. Bjergeløn for Ladningen og 500 Rbd. for at bringe Skibet af bragt ind i Havnen. Et Par andre Skippere have slutte Akkord om en Fjerdepart i Bjergeløn. En Mængde Toug og Ankers ere kappede og tabte. De Skibe, som drev udi Kattegattet, har Man endnu ikke hørt noget fra.
Odense Adresse-Contoirs Efterretninger, 1823-12-30
I Handelstidendens sidste Numere læses nogle Betragtninger som den nærværende almindelige Standsning i Handelen, der fortjene at tages til Eftertanke, saavel for den Sagkundskab, hvormed de ere skrevne, som for det trøstelige Resultat, deraf til Slutning drages: at Landmandens Produkter sandsynligviis snart igjen ville stige. Dette Haab bygger Forfatteren paa den mere end hundredaarig Erfaring, at Kornpriserne ved al deres Ustadighed altid ballancere ved Gjennemsnit af mange Aar, og at der efter trykkende dyre Aar ogsaa tilforn er fulgt Aar, som vare trykkende ved deres alt for lette Priser, som overalt de nu gjeldende Priser ikke kunne blive saa lave som de ere, uden at have en Oplysning, et Sammenfald af alle de Forhold, hvorpaa Samfundet beroer, til Følge; thi naar disse Priser f. Ex. bleve staaende paa den halve Produktionsværdie, vilde deraf følge, at Jord og Grund, denne vor vigtigste Eiendom, aldeles intet Udbytte meere gav og følgeligen var uden Værd, hvilket dog er heel unaturligt &c. Videnskabelighed. Under Overskrift: "Altsaa var Th. Thaarup ikke Digter, har Hr. Pastor Lütken i Norup i Kbhavns Skilderie med Varme forsvaret vor afdøde Thaarup imod en Recensent, som i Litteraturtidenden, har villet frakjende ham Digterværd, Alt efter den nye Modetone i Æsthetiken, da det skal være Phantasie allene, der danner Digteren, saa at Man, efter Forfatterens Bemærkning, næsten skulde troe, at Ordens Digter og Skaber vare Synonymer.
Odense Adresse-Contoirs Efterretninger, 1823-12-30
Natten imellem den 22 og 23 d. døde Hr. Etatsraad P. C. Zeuthen. Han var fød 1755 i Kjøbenhavn, hvor hans Fader var Bogholder ved den civile og adskillige Stænders Enkekasser, deponerede 1771, fik sin Faders Embede, og var tillige Assessor i Hof= og Stadsretten fra 1782 til 1789, da han blev Eier af Herregaardene Tølløse og Sonnerup i Sjælland. Han var en af Landhuusholdningsselskabets virksomste Medlemmer.
Odense Adresse-Contoirs Efterretninger, 1823-12-30
Torsdagen den 18 d. M. var i Kjøbenhavn et meget betydeligt og høitideligt Ligfølge, da afdøde Kand. Theol. og Premierlieutenant ved Hs. Majestæt Kongens Livkorps, Ludvig Odel, blev begravet paa Trinitatis Kirkegaard. Han var almindelig yndet og høiagtet, og hans Død er meget beklaget. Henved 200 Studenter fulgte deres hedengangne elskte og hædrede Medbroders Liig. Jblandt flere af Statens hæderlige Mænd i Ligfølget saaes og Korpsets Chef, Hr. Generalmajor Lorenz, Kommandeur af Dannebrog.
Odense Adresse-Contoirs Efterretninger, 1823-12-30
Blandinger. Publikum vil i disse Dage kunne vente. en herlig Kunstnydelse, som Hovedstaden hidtil savnede, nemlig et godt Panorama, hvilket de Hr. Professor Eckertsberg og Kommerceraad Marstrand, efter meddeelt Privilegium, agte at aabne efter en ny Jde eller forandret mekanisk Konstruktion, saaledes at, istedetfor at Tilskueren fra Centrum ellers maa vende sig til alle Sider, for at beskue Udsigten i alle Retninger, vil Maleriet her have den omgaaende Bevægelse. Det første Pans rama vil fremstille en af de fædrelandske ved Skjønhed udmærkede Egne, nemlig Udsigten fra Waldemars Taarn ved Wordingborg.
Odense Adresse-Contoirs Efterretninger, 1823-12-30
Snart kan Man ogsaa i Hovedstaden vente at faae en offentlig Koncert af vor udmærkede og berømte Klaveerspillerinde, Jomfrue Cathrine Wernicke, som i Færdighed overgaaer Palschow, Lauska, Vogler og sættes ved Siden af den afdøde Mozart og de levende Dussek, Steibelt o. fl. Saavel ved Retten som i Aviserne føres i denne Tid en hidsig Feide imellem en Hr. Tolstrup i Skanderborg, og Landinspektør Sørensen paa Lanenhougaard. En Christen Smed har paa Opfordring af den Første blandet sig i Striden for at bevise, at Landinspektøren ikke, allene har Samvittighed, men endog en god rummelig Samvittighed m.m.
Odense Adresse-Contoirs Efterretninger, 1823-12-30
Befordringer og Afgang. Under det danske Kancellie: Den 10 Decbr. er Kancellieraad samt Landvæsenskommissair og Landinspekteur L. C. Nyholm udnævnt til virkelig Justitsraad, 2den Lærer, ved den Broch=Bredalske Friskole i Randers, Seminarist C.M. R. Ravn, beskikket til første Lærer ved Borgerskolen i Hobroe. Den 12te, Chefen for den Afrikanske Kousulat=Direktions Sekretariat, Kommercesekretair O. B. Winge, udnævne til virkelig Kancellieraad; Kammerjunker og Legationssekretair ved Gesandtskabet i Frankfurt, Baron F. C. F. v. Pechlin til surnumerair Deputeret i det Slesvig=Holsteen=Lauenborgske Kancellie. - Under General-Toldkammer, og Kommerce-Kollegiet: Den 11 Novbr. er Branddirekteur paa Femmern, N. F. Müller, udnævnt til Toldforvalter i Krempe Den 18de, Kopiist P. K. Bohn til Fuldmægtig, og C. F. Ohsten, C. M. Lange og M. Holm, til Kopiister i det danske Fag under Kollegiet. Den 25de, Fuldmægtig og Kammersetretair C. R. Toft til Renteskriver for Jndustrie= og Fabrik samt fyenske Told- og Konsumtions=Kontoir. Den 14 Decbr.,A. J. Willerup til Told- og Konsumtions-Underbetjent i Kjøbenhavn. - Under Rentekammeret: Den 27de September er Stifts=Landinspekteur for Lollands=Falsters Stift, Ritmester Fries, udnævnt til Medlem af Tiendekommissionen paa Falster. Den 29 Novbr. er Geheimekonferentsraad O. Malling, Storkors af Dannebrogen og Dannebrogsmand, Historiograph, første Medlem af Direktionen for Universitetet og de lærde Skoler, udnævnt til tillige at være Chef for det Kongelige store Bibliothek. Under samme Datum er hidtilværende første Bibliotheksekretair, Justitsraad og Profesfor Werlauf, udnævnt til Bibliothekar ved bemeldte Bibliothek, og hidtilværende 2den og 3die Bibliotheksekretair, Professor Molbech og Bølling, til 1ste og 2den Bibliotheksekretair ved samme Bibliothek. Den 13 Decbr. er Landinspekteur F. Møller udnævnt til Medlem af Tiendekommissionen i Lolland.
Odense Adresse-Contoirs Efterretninger, 1823-12-30
- Under Landmilitair-Etaten: Den 50 October er Majorerne J. C. v. Bardensleth, Ridder, Overqvarteermester, ved Generalqvarteermesterstaben, og F. L. v. Bardensleth, Ridder, og Dannebrogsmand, at la suite ved bemeldte Stab, meddeelte Oberstlieutenants Karakteer.
Odense Adresse-Contoirs Efterretninger, 1823-12-30
Vacancer Under det danske Kancellie: Jkast Sognekald i Ribe Stift, 140 Rbd.
Odense Adresse-Contoirs Efterretninger, 1823-12-30
Beltpassage fra den 24 til 28 Decbr. 1823. Fra Fyen til Sjælland. Avlingsfuldmægtig C. L. Demant. Justitsraad Thor Straten og Frue; Advokat M. J. Schiff, Legationssekretair de Clausewitz; Handelsbetjent C. F. L. Clod; Kammerjunker og Borgmester Castenschiold og Søn, Kjøbmand og Proprietair Theil; Handelskommis F. Møller; Kjøbmændene F. H. Ziel og J. F. Erichsen; Kammerjunker v. Levetzau, Discipel Thaulow; Madam M. L. Kock; Søe=Krigskommissair Forbeck. Fra Sjælland til Fyen. Kjøbmændene J. Wallach og C. Luis; Skipper N. P. Nissen, Styrmand N. Dakker; Slagtermester J. Levy; Kammerjunker, og Borgemester Castenschiold og Søn, Kjøbmand og Proprietair Theil, Discipel Thaulow; Kjøbmand J. D. Gerber; Handelsmand H. Clauzet: Grosserer H. Puggaard. tisse ments.
Odense Adresse-Contoirs Efterretninger, 1823-12-30
Da skadelige Jagthunde den 26 Decbr. d. A. have været paa Tarup og Snestrup Grund og bidt nogle Faar ihiel, saa advares enhver uberettiget at gaae paa min Jagt med Bøsse eller Hunde, da de ellers kan vente at blive straffet efter Anordningerne. Taarup i Paarup Sogn den 27 Decbr. 1823. Jørgen Jørgensen, Selveiergaardmand.
Odense Adresse-Contoirs Efterretninger, 1823-12-30
En Han-Hønsehund, der lyder Navnet Tyræs, har Vildtkløer og er tegnet med smaae Pletter over hele Kroppen, bruunt Hoved og brune Ører samt en lille hvid Streg ned af Panden, en stor bruun Plet paa den ene Side og en bruun Plet bag paa det ene Baglaar, er for nogen Tid siden frakommen sin Eier. De, hos hvem benævnte Hund maatte opholde sig, anmodes om, behagelig at anmelde saadant hos Skytten paa Holsteenshuus, der for Hundens Tilveiebringelse betaler en passende Douceur.
Odense Adresse-Contoirs Efterretninger, 1823-12-30
Prok. Ullum anviser Nogle hundrede Rigsbankdaler til Laans.
Odense Adresse-Contoirs Efterretninger, 1823-12-30
Nye Pommeranter og Citroner, nye flamske Sild, hvide Voxlys, Sukat, fiin Vanille, Kapere pr. Glas, Mannagryn, malet Løvetandsrod fra Kjøbenhavns Fabrikker og godt Lysegarn m. m. til billigste Priser, faaes hos Kjøbmand Starup i Odense.
Odense Adresse-Contoirs Efterretninger, 1823-12-30
Undertegnede har den Ære at bekjendtgjøre, at jeg er forsynet med diverse Sorter fortrinlig Chololade fra Kjøbenhavn, til billige Priser. Assens den 16 Decbr. 1823. A. M. Hanrion. Øverste Etage i Gaarden No. 335 tæt udenfor Vesterport, som bestaaer af 3 Værelser, hvoraf de 2 ere gibsede, samt Kjøkken og Loftsrum er at bekomme til Leie til førstkommende Paaske Flyttetid, tilligemed Adgang til en Have, om det maatte ønskes, naar Man derom henvender sig til Skomager J. C. Blangstrup.
Odense Adresse-Contoirs Efterretninger, 1823-12-30
En Avlingsforvalter, der ved flere Aars Erfaring, har erhvervet sig grundig Jndsigt i Landvæsenet, fornemlig : den nyere Drift, og har tjent ved Hovedgaarde med og uden Hoverie, ønsker sig en Kondition som Avlingsforvalter til næste Mai. De herpaa Reflecterende behage at aflevere en Billet, paa Adressekontoiret, mærket A. F. G.
Odense Adresse-Contoirs Efterretninger, 1823-12-30
Undertegnede anbefaler sig med alle Sorter moderne Lomme, Taffel= og 8 Dags Stue=Uhre, tilligemed Musikværk og 24 Timers dito, af nyeste og bedste Arbeide, til billigste Priis, samt moderne Uhrbaand, Nøgler &c. Tillige anbefaler jeg mig med godt og akkurat Arbeide samt prompte og reel Behandling, samt modtager Bestillinger. Nyborg den 7 Decbr. 1825. L. Mørck, Uhrmager.
Odense Adresse-Contoirs Efterretninger, 1823-12-30
Huset No. 452 med tilliggende Hauge af 12 Skpr. Lands Størrelse, beliggende uden for Odense Vester Port, er at faae til Leie til førstkommende Paaske, hvorom akkorderes med Eieren Jørgen Thorsens Enke, boende i Huset. Med dette Numer følger, ligesom i Fjor, Titel og Sag-Register over Aargangen af Avisen, til Beqvemmelighed for de Læsere, der opbevare samme. - En sammentrængt Oversigt af Aarets Begivenheder skal snart følge efter.
Odense Adresse-Contoirs Efterretninger, 1823-12-30
Døbte, Kopulerede og Døde. i Kjøbstaden Odense. i December Maaned 1823.
Odense Adresse-Contoirs Efterretninger, 1823-12-30
A. St. Knuds Sogn.
Odense Adresse-Contoirs Efterretninger, 1823-12-30
Døbte. Den 12te, Urtemand J. Pedersens Søn, Christian; Fadd.: Pigerne A. M. Nielsen og E. K. Rasmussen, Brændeviinsbrænder L. Pedersen, Tømmersvend L. Paulsen og Tjenestekarl H. Pedersen. Den 14de, Smaakjører J. Pedersens Søn, Ole; Fadd.: Pigerne C. Andersd. og S. Madsd., Skomagermester P. M. Johansen, Dagleier J. Jürgensen og Tjenestekarl A. Rasmussen. Den 22de, Dandselærer L. Rehnes Datter: Betty Henriette; Fadd. Mad. Hirschfeldt, Jomfrue Baggesen, Kjøbmændene Brodersen og Schmidt samt Kasserer Bondo.
Odense Adresse-Contoirs Efterretninger, 1823-12-30
Kopulerede. Den 29 Novbr., Amts=Barbeer Christian Nicolai Schwendsen og Madame A. Larsen. Den 6 Decbr., Ungkarl Henrich Jørgensen og Pigen Anne Kirstine Hansdatter. Den 19de, Ungkarl Peder Nielsen og Pigen Joh. Cathrine Andersdatter.
Odense Adresse-Contoirs Efterretninger, 1823-12-30
Døde. Den 26 Novbr., Handskemagermester J. Andersens Enke, Karen, 87 Aar. Den 27de, Almisselem Mette Nielsen, 59 Aar. Den 7 Decbr., Skjærslipper C. Nielsens Kone, Zidsel, 80 Aar. S. D., Student og Jnstitutbestyrer Frid. Meier, 62 Aar. Den 9de, Kroemand Peder Jeppesen, 74 Aar. Den 27de, Kjøbmandsenke M. Rasmussen, fød Berrig, 75 Aar. B. Frue Sogn.
Odense Adresse-Contoirs Efterretninger, 1823-12-30
Døbte. Den 7de, M. Samsons 2de Børn : Henriette Vilhelmine Magdalene og Johanne Marie Mathilde; Fadd. til det Første: Madamerne Nathiassen og Rasmussen, Uhrmager Angelo og Kjøbmand Stichler; Fadd. til det Andet: Madame Petersen og Jomfrue Juel, Naalemager Nielsen og Snedkermester Henrichsen. Den 13de, Smaahandler H. Jacobsens Søn: Jacob; Fadd.: Madame Wilken, Jomfrue Hansen, Gjørtler Lorenzen, Brændeviinsbrænder P. Hansen og Vognmand C. Lund. Den 21de, K. Hansdatters Datter: Anne Marie; Fadd.: Pigerne A. M. Petersdatter og A. M. Rasmusdatter, Bødkermesterne R. Larsen og A. Nielsen samt Avlsmand R. Povelsen.
Odense Adresse-Contoirs Efterretninger, 1823-12-30
Kopulerede. Den 3die, Ungkarl H. Petersen og Pigen, M. Christensdatter. Den 7de, Enkemand N. Jørgensen og Pigen, K. Nielsdatter. Den 20de, Vævermester V. N. Bruun og Pigen, A. M. D. Nielsen.
Odense Adresse-Contoirs Efterretninger, 1823-12-30
Døde. Den 4de, Korporal Lorenzens Enke, M. Jørgensdatter, 83 Aar. Den 19de, Skrædermester A. Holstes Enke, K. Hansen, 60 Aar. Den 31te, Muursvend P. Piil, 51 Aar. C. St. Hans Sogn.